РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/211-19

12. септембар 2019. године

Б е о г р а д

ЗАПИСНИК

СА 68. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 12. СЕПТЕМБРА 2019. ГОДИНЕ

Седница је почела у 12,00 часова.

Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, Верољуб Матић, Драгана Баришић, Душица Стојковић, Татјана Мацура, Бранимир Јовановић и Момо Чолаковић.

Седници су присуствовали и заменици чланова Одбора: Вера Јовановић, заменик Дарка Лакетића, Стефана Миладиновић, заменик Ђорђа Милићевића, Милорад Мирчић, заменик Војислава Шешеља и Војислав Вујић, заменик Петра Петровића.

Седници нису присуствовали чланови Одбора: Дарко Лакетић, Марко Зељуг, Ђорђе Милићевић, Војислав Шешељ, Немања Шаровић, Горан Ћирић, Петар Петровић, Ненад Константиновић и Ненад Чанак.

Татјана Мацура, члан Одбора, из техничких разлога (промењена лозинка) није се улоговала у систем е-парламента.

На предлог председника, Одбор је већином гласова утврдио следећи

Д н е в н и р е д:

- усвајање записника са 67. седнице Одбора -

1. Разматрање захтева Блаже Кнежевића, народног посланика, за давање позитивног мишљења за вршење друге јавне функције (21 Број: 02-2163/19 од 5. августа 2019. године);

2. Разматрање захтева Верољуба Матића, народног посланика, за давање позитивног мишљења за вршење друге јавне функције (21 Број 02-2279/19 од 4. септембра 2019. године).

Одбор је, пре преласка на рад по утврђеном дневном реду, већином гласова, без примедаба, усвојио записник са 67. седнице Одбора.

**ПРВА ТАЧКА ДНЕВНОГ РЕДА**: Разматрање захтева Блаже Кнежевића, народног посланика, за давање позитивног мишљења за вршење друге јавне функције

Председник Одбора је појаснио да је Блажa Кнежевић поднео захтев за давање позитивног мишљења да уз функцију народног посланика обавља и функцију члана Привременог савета Академије струковних студија Шабац на коју је именован Одлуком Владе.

Дискусије није било.

На предлог председника, Одбор је једногласно дао позитивно мишљење Блажи Кнежевићу да уз функцију народног посланика може да обавља и фунцију члана Привременог савета Академије струковних студија Шабац.

**ДРУГА ТАЧКА ДНЕВНОГ РЕДА:** Разматрање захтева Верољуба Матића, народног посланика, за давање позитивног мишљења за вршење друге јавне функције

Председник Одбора је обавестио да је Верољуб Матић поднео захтев за давање позитивног мишљења, да уз функцију народног посланика, обавља функције члана Привременог савета Академије струковних студија Шабац на коју је именован Одлуком Владе.

Дискусије није било.

На предлог председника, Одбор је једногласно дао позитивно мишљење Верољубу Матићу да уз функцију народног посланика може да обавља и фунцију члана Привременог савета Академије струковних студија Шабац.

\* \* \*

Седница је завршена у 12,07 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић